section_heading: Death metal godine (1986. – 1990.)
paragraph_text: Ubrzo su potpisali ugovor za 4 albuma s nezavisnom diskografskom kućom Peaceville Records. Godine 1990. snimili su svoj prvi studijski album, Soulside Journey. Zbog niskog budžeta namijenjenom za snimanje, sastav si nije mogao priuštiti vrstu studija kojeg su željeli, no zahvaljujući sastavima Nihilist i Entombed, bili su u mogućnosti snimati album u Sunlight Studio-u. Iako je death metal većinom karakterizirao glazbeni stil sastava, već su tada bili prisutni neki elementi black metala u pogledu naslovnice albuma i pisanju pjesama.